b'\n_START_ARTICLE_\nDaewoo KIFV\n_START_PARAGRAPH_\nDaewoo KIFV er et s\xc3\xb8rkoreansk, amfibisk, pansret personellkj\xc3\xb8ret\xc3\xb8y. Det ble utviklet av Daewoo Heavy Industries, og produksjonen ble startet i 1985.\n_START_SECTION_\nHistorie og utvikling\n_START_PARAGRAPH_\nKIFV ble utviklet for den s\xc3\xb8rkoreanske h\xc3\xa6ren av Daewoo. Skroget er ganske likt FMC sitt AIFV. Produksjonen startet i 1985, og ble avsluttet i 1994._NEWLINE_I 1992 lanserte Daewoo en ny kj\xc3\xb8ret\xc3\xb8ysfamilie med kraftigere motorer. Disse kunne leveres som blant annet selvdrevet luftvern.\n_START_SECTION_\nTeknisk\n_START_PARAGRAPH_\nVognf\xc3\xb8reren sitter foran i skroget._NEWLINE_Motoren er en MAN D-2848M V8 dieselmotor som yter 280 hk ved 2300 omdreininger i minuttet. Vogna kan b\xc3\xa6re 400 liter drivstoff. Girkassen er fra britiske Self-Changing Gears og er av modell T-300 automatgirkasse.'